আর প্রতিষ্ঠান/ প্রাইভেট পলিটেকনিক বলতে ভাড়া করা কোন ভবন, যেখানে ক্যাম্পাস বলতে যা বোঝায় অর্থাৎ ছাত্রছাত্রীদের শারীরিক ও মানসিক বিকাশের জন্য খেলার মাঠ, গাছপালা বাগান, জিম, লাইব্রেরী, ইনডোর গেম, সামায়িকি প্রকাশনা, বিতর্ক প্রতিযোগিতা, রোভার, বিএনসিসি ইত্যাদির লেশ মাত্র খুঁজে পাওয়া ভার। ক্লাস করার জন্য পর্যাপ্ত রুম আর ল্যাবের বড়ই অভাব। এদের দেখে মাঝে মাঝে আমার মনে হয় কি দরকার ছিল স্কুল -কলেজ – ভার্সিটিগুলো এত বড় এলাকাজুড়ে স্থাপন করার। জনসংখ্যা যেভাবে বেড়ে চলেছে তাতে সেখানে কিছু মানুষের বাসস্থানের ব্যাবস্থা করলে অন্তত স্থানের সংকুলান হতো। কিন্তু তাই কি সম্ভব ! মানুষ তো শেখে পরিবেশ থেকে। তাই ক্যাম্পাসের গুরুত্ব অপরিসীম। প্রাইভেট ডিপ্লোমার কথা কি বলব অনেক প্রাইভেট ইউনিভার্সিটির অবস্থা এর থেকে আরও করুন।